Dinsdag, 15 Junie – PvR Geloofsfamilie
Dinsdag, 15 Junie
Deernis – Deel ander se belangstellings.
Dink na oor jou dag en week. Hoeveel van jou tyd spandeer jy op dinge waarin jy belang stel en belange het? Hoeveel van jou tyd spandeer jy om te dink aan die belange van ander? Watter bewyse is daar om jou gedagtes te ondersteun?
Wanneer ons begin belangstel in die dinge waarmee ander mense besig is word ons bewus dat mense ander behoeftes het, ander uitdagings het, ander vreugdes beleef. Ons word ook bewus dat ander mense dieselfde bekommernisse as ons deel, ook dieselfde vrese het en dieselfde hoop vir die toekoms dra. Is daar mense in jou lewe wat ander belangstellings en belange as jy het? Kan jy saam met hulle tyd spandeer en vra of jy meer van hulle belangstellings en belange kan leer. Watter gedagtes kom by jou op as jy dit sou moes of kon doen?
Deel jy in ander se belangstellings of belange? Hoe help dit jou met deernis? Wees eerlik met die Here en vra Hom om vir jou te wys indien daar iets is wat jy nie sien nie.